Antjie Krog skryf “want sy is woedend.” Iets het my gedryf, van kleins af om te skryf. Daardie iets het my oorweldig in 2007. Ek kon nie anders nie, en het gaan sit en begin skryf.
Hierdie foto, wat ek in die argiewe van die Namibiese Wetenskaplike Vereniging se argiewe ontdek en gedupliseer het, wys die toneel, soos ek dit geskets het, behalwe vir die konsentrasiekamp, wat eers ‘n jaar na hierdie foto gekom het.
Die toneel lyk redelik kalm, maar onthou dit is Lüderitz, die windfabriek. Deesdae kom die wêreld se beste windplankryers elke jaar na Lüderitz vir die Spoed Uitdaging. Elke jaar verbeter hulle die rekords. Wanneer die wind waai raak die see onstuimig.